ทรีนีตี้ โหนกระแสหุ้นไทยขาขึ้น 
นายวิศิษฐ์ องค์พิพัฒนกุล กรรมการผู้จัดการ บล.ทรีนีตี้ เปิดเผยว่า ช่วงไตรมาส 3-4 ของปีนี้ ตลาดหุ้นไทยมีโอกาสปรับตัวร้อนแรงขึ้น หรือปรากฏการณ์ มิด เยียร์ แรลลี่ โดยดัชนีมีโอกาสขึ้นไปทดสอบจุดสูงสุดที่ 1,900 จุด ปัจจัยหนุนจากนักลงทุนเริ่มผ่อนคลายน้ำหนักการปรับขึ้นดอกเบี้ยของธนาคารกลางสหรัฐฯ (เฟด) เพราะได้ผ่านจุดสูงสุดของการเร่งปรับขึ้น ดอกเบี้ยไปแล้ว ขณะที่มองว่าดอกเบี้ยของธนาคารกลางยุโรป (อีซีบี) จะกลับเป็นบวกครั้งแรกต้นปี 63 และดอกเบี้ยธนาคารญี่ปุ่นจะทรงตัวอยู่ที่ 0.5% อีกกว่า 5 ปี ส่งผลให้มีเงินลงทุนต่างชาติ (ฟันด์ โฟลว์) โยกจากพันธบัตรเข้าหุ้น โดยเฉพาะตลาดหุ้นเอเชียที่มี ทำให้ตลาดหุ้นไทยเป็นหนึ่งในเป้าหมาย,ส่วนดอกเบี้ยนโยบายของไทย คาดว่าปีนี้จะยังไม่ปรับขึ้นตามเฟด และหุ้นไทยยังได้ปัจจัยหนุนจากการใช้งบประมาณกลางปี 61 อีกกว่า 150,000 ล้านบาท โดยประเมินว่าหุ้นไทยยังเป็นขาขึ้นอย่างน้อยอีก 2 ปี ส่วนความเสี่ยงคือนโยบายกีดกันการค้าของสหรัฐฯ โดยเฉพาะสงครามการค้ากับจีนที่อาจนำไปสู่การขายพันธบัตรสหรัฐฯ ที่จีนถืออยู่มากกว่า 20% บล.ทรีนีตี้จึงคิดบริการลงทุนรูปแบบใหม่ที่จะช่วยคัดเลือกตัวหุ้นให้นักลงทุน ทำการซื้อและขายหุ้นแทนนักลงทุนเพื่อไม่ให้พลาดโอกาสช่วงตลาดหุ้นขาขึ้น สำหรับนักลงทุนที่ไม่มีเวลาติดตามตลาดใกล้ชิด,นายชาญชัย กงทองลักษณ์ ประธานเจ้าหน้าที่บริหาร บมจ.ทรีนีตี้ วัฒนา กล่าวเสริมว่า ทรีนีตี้ได้รับการอนุญาตให้บริการระบบการลงทุนรูปแบบใหม่ ในชื่อมั่นคง & ว่องไว ที่สามารถเคาะซื้อขายหุ้นแทนลูกค้าได้ โดยบริษัทได้ศึกษาถึงพฤติกรรมของนักลงทุนในตลาดหุ้น พบว่ามีนักลงทุนจำนวนมากที่มีความพร้อมลงทุนแต่ไม่มีเวลา และไม่มีโอกาสติดตามตลาดอย่างใกล้ชิด ทำให้เสียโอกาสการลงทุน แบ่งบริการเป็น 2 รูปแบบให้นักลงทุนเลือกคือ พอร์ต มั่นคง คัดกรองหุ้นตามปัจจัยพื้นฐานหุ้นขนาดใหญ่เน้นลงทุนระยะกลางถึงยาว ขณะที่พอร์ต ว่องไว คัดกรองหุ้นตามสัญญาณทางเทคนิคเน้นลงทุนระยะสั้นถึงกลาง โดยก่อนการซื้อและขายแทนนักลงทุนแต่ละครั้ง บริษัทจะส่งข้อมูลแจ้งเตือนผ่านช่องทางต่างๆ อาทิ SMS,Line และ email เพื่อให้ลูกค้ายืนยันก่อนการซื้อขาย.
ช่วงไตรมาส 3-4 ของปีนี้ ตลาดหุ้นไทยมีโอกาสปรับตัวร้อนแรงขึ้น หรือปรากฏการณ์ มิด เยียร์ แรลลี่ โดยดัชนีมีโอกาสขึ้นไปทดสอบจุดสูงสุดที่ 1,900 จุด ปัจจัยหนุนจากนักลงทุนเริ่มผ่อนคลาย
ทรีนีตี้,ตลาดหุ้น,เฟด,ดอกเบี้ยนโยบาย,นักลงทุน